google/wiki40b huggingface dataset:
Dræggens Buekorps

Dræggens Buekorps er et av bergens buekorps (guttekorps) stiftet 24. mars 1856, men feirer sin stiftelsesdag 13. mai.
Buekorpset er et lørdagskorps, som betyr at det var et buekorps for de bedrestilte og at de har alltid hatt eksersis på lørdager.
Dræggens regnes som det  eldste korpset  som sikkert kan datere sin stiftelsesdag. De kan datere stiftelsesdagen til 1856  fordi det finnes arkivmateriale. Stifterne var tre gutter på 11–12, Christian Joachim Mohn, Klaus Hanssen og August Gran.

Strøk

Deres opprinnelige strøk har vært Dreggen, Øvregaten, Nye Sandviksvei og opp mot Stølen.
Dræggens ekserserer på paradeplassen på Bergenhus festning. De eier et hus i Dreggen og disponerer en hytte på Jordalsfjellet.  De samarbeider med Nygaards Bataljon og Nordnæs Bataillon.

Dræggens fane

Dræggens fikk sin første fane 18. juli 1856, og den var malt av H. Mohn.  Motivet med en bue, et sverd og kogger har siden fulgt korpset.  Denne fanen ble brukt til 1860 da buekorpset fikk en ny med valgspråket «Enighet gjør sterk» som fortsatt står på fanene. De første fanene var hvite og den første røde ble tatt ibruk 13. mai 1886.
Bortsett fra en periode på 1800-tallet har buekorpset bare brukt buer. Fargene er rødt og hvitt.
Serrognathus costatus

Utseende

En middelsstor til stor (hannen ca. 30-55 millimeter), svart, kraftig bygd hjortebille, hannens kjever krafrige, nokså rette. Kroppen er litt flattrykt, hannens hode er svært stort for å gi plass til de store kjevene, hunnen har en mer jevnbred kroppsform. Arten utmerker seg ved at dekkvingene har opphøyde, brede lengderibber. Hos store hanner har kjevene en tann omtrent to tredjedeler ut, utenfor denne er kjeven sagtakket, mens små hanner mangler både tenner og sagtakking. Forkroppen er nokså kraftig punktert og litt matt. Hunnen er mindre enn hannen, forkroppen grovt og tett punktert.

Levevis

Larvene utvikler seg i råtne trestammer, hunnene legger egg i nokså harde, døde trestammer med hvitråte.

Utbredelse

Arten er utbredt i Japan.
Terje Bjørklund

Utdanning

Bjørklund har magistergrad i musikkvitenskap ved Universitetet i Oslo (1971) og gjennomførte komposisjonsstudier ved Norges musikkhøgskole (1971–73) med Finn Mortensen.

Karriere

I 1973 ble han ansatt ved Trøndelag musikkonservatorium, der han etablerte Jazzlinja (NTNU) i 1979, og i dag er førsteamanuensis innenfor komposisjon og musikkteori.
Han var aktiv jazzpianist frem til ca. 1980. Sine erfaringer har han videreformidlet i læreboken Moderne Jazzimprovisasjon (Norsk Musikkforlag, 1983). For sin innsats i norsk jazzliv ble han i 1983 tildelt Norsk Jazzforbunds høyeste utmerkelse: Buddy-statuetten. Siden 1980 har han prioritert komponering og hovedsakelig orientert seg mot den seriøse kunstmusikken. I mange av hans verker er harmonikken et bærende element. Måten akkorder og klanger nyanseres på kan gi assosiasjoner til moderne jazz.
Bjørklund har skrevet en rekke bestillingsverk for kor, orkester og ulike solo- og kammermusikkbesetninger. Spesielt har han skrevet mye for strykere, noe som henger sammen med det rike strykermiljøet i Trondheim. Sarek for strykere fikk i 1992 følgende omtale i det anerkjente amerikanske musikktidsskriftet Fanfare: «Denne musikken har lyriske partier som tar pusten fra deg,den sterke melodiske profileringen låter som oppdatert Grieg». Dette verket ble presentert som åpningsverk på Anne-Sophie Mutters USA-turne i 2002.
Carmina for strykere er utgitt på TrondheimSolistenes Blu-Ray Disc DIVERTIMENTI og omtalt i musikktidsskriftet «Fanfare Magazine» 29. november 2008. Utgivelsen ble i 2009 nominert til tre Grammy-priser.
Av øvrige verker kan nevnes Morene og Narvik 2002 for symfoniorkester, Magnificat, Requiem, De Profundis og Te Deum for solister, kor og orkester, 2 fiolinkonserter: Arctos for fiolin og strykere (1993) og Konsert for fiolin og orkester (2010) samt operaen Frøken Victoria- basert på Knut Hamsuns roman Victoria. Konsert for klaver og orkester ble urfremført 14/1-2016 av Tor Espen Aspaas og Trondheim Symfoniorkester mens Missa Libera for kor,cello og orgel fikk sin uroppførelse i Nidarosdomen 17/4-2016. De siste årene har Terje Bjørklund også komponert tre helaftens «crossover-verk»: Norwegian Sanctus (2006), The Wedding (2009) og Sacred Concert (2014). Norwegian Sanctus, for jazzsolister, kor og kammerorkester ble urframført ved Molde jazzfestival i 2006 . Verket ble også framført under Olavsfestdagene i Trondheim samme år og under Oslo Internasjonale Kirkemusikkfestival i 2009. The Wedding for jazzsolister og kammerorkester, var et bestillingsverk fra Trondheim Jazzfestival i anledning Jazzlinjas (Musikkonservatoriet i Trondheim) 30.-årsjubileum.
Terje Bjørklund var festspillkomponist ved Festspillene i Nord-Norge 1993  og Vinterfestspillene på Røros 2004. Hans musikk er gitt ut på tre egne CD-er, og en rekke enkeltverk er utgitt på andre CD-er. Noter/partiturer er utgitt på følgende forlag: Pizzicato Editione(Italia/Sveits), Warner Chappell Music, Norsk Musikkforlag, Norsk Musikkinformasjon (nå NB Noter) og Musikkhusets forlag.
Kolbjørnrud

Kolbjørnrud er en gard i Nordlia i Østre Toten (gårdsnummer 123). Garden har ca. 200 mål dyrka jord og 600 mål skau. En del av skauen er tilkjøpt fra nabogarden Øver-Fjell. Husa på Kolbjørnrud ligger særs høgt og fritt. Fra garden er det unnasolgt jord til blant annet gamle Nordli skole og til småbruket Mekket. Disse to eiendommene er nå (2007) helt utparsellert og framstår som et sammenhengende byggefelt, som regnes med til tettbebyggelsen i Nordlia. Bebyggelsen på gamle Nordli skole er i dag grendehus og barnehage.
Garden er også kjent for hoppbakken Kolbjørnrudbakken. Denne ble anlagt på 1920-tallet og er fortsatt i bruk, nå av Østre Toten Skilag. I mellomkrigsåra var det en populær danseplass på Kolbjørnruds grunn, Kolbjørnrudtrampen.
Navnet tolkes av Rygh som norrønt Kolbjarnarruð, altså Kolbjørns rydning.
Edme-François Jomard

Liv og virke

Jomard ble utdannet ved Collège Mazarin, École nationale des ponts et chaussées og École Polytechnique i Paris.
Ved sitt medlemskap i Société de géographie var han med på å hedre ​​den franske oppdagelsesreisende René Caillié med en pris på 10.000 franc for å ha vært den første europeer til å vende tilbake fra Timbuktu. Han bidrog også til, og redigerte, Cailliés beretning om sine reiser, Journal d'un voyage a Temboctou et à Jenne dans l'Afrique Centrale, ..., som ble utgitt i 1830. Arbeidet ble oversatt til blant annet engelsk. 
Offentliggjørelsen av ​​den utvidede Description de l'Egypte (Beskrivelse av Egypt) skjedde ved dekret av Napoleon Bonaparte i 1802. Denne publikasjon om egyptologi ble til ved et samarbeide mellom omkring 150 fremtredende franske vitenskapsmenn og forskere og 2.000 teknikere og kunstnere. Dette er redegjørelsen for Napoleon Bonapartes Commission des Sciences et des Arts (Kommisjon for vitenskap og kunst) som ledsaget den franske ekspedisjonen i Egypt og Syria 1798-1801.
Mustafa Hadji

Oppvekst

Hadji ble født i Ifrane Atlas-Saghir i Marokko. Sammen med sin familie emigrerte han til Frankrike.

Klubbkarriere

Hadji startet karrieren i Frankrike. Han signerte for AS Nancy, hvor han tilbragte en sesong som juniorspiller, før han ble førstelagsspiller.
Etter fem sesonger for Nancy, signerte Hadji for Sporting Lisboa, og deretter for Deportivo de La Coruña, men det var etter at han hadde signert for Gordon Strachan og Coventry at han for alvor ble kjent. Etter VM i fotball i 1998, hvor Hadji blant annet scoret mot Norge, etterfulgt av utnevnelsen av årets fotballspiller i Afrika samme år, ble Hadji en ettertraktet fotballspiller.
Etter Coventrys nedrykk i 2001, gikk han til den rivaliserende klubben Aston Villa, etter å ha scoret tre mål mot dem i den foregående sesongen. Etter kun å ha spilt sporadisk for klubben, ble Hadji løst fra kontrakten, og han gikk gratis til Espanyol.
Hadji spilte senere for Al Ain FC i De forente arabiske emirater, hvor han ble ett år før han returnerte til Europa. Han spilte to år for tyske 1. FC Saarbrücken, før han gikk til CS Fola Esch. Hadji la opp i juli 2010.

Internasjonal karriere

I VM i fotball i 1994 spilte Hadji alle tre kampene for Marokko, to av kampene som innbytter. Marokko tapte alle tre kampene, og røk ut etter gruppespillet. Hadji scoret i 2-2-kampen mot Norge i VM i 1998.
Hadji spilte også 13 VM-kvalifiseringskamper for Marokko.

Personlige forhold

Tre av Mustafa Hadjis yngre brødre fulgte i hans fotspor, og ble fotballspillere. Også hans sønn, Samir Hadji, spiller profesjonell fotball.
Falsomesosella

Utseende

Middelsstore, kraftige, brunlige trebukker. Kroppsformen er litt avlang, beina nokså korte og kraftige. Antennene hos hannene er noe lengre enn kroppen. Dekkvingene er parallellsidige.

Levevis

Disse billene har larver som lever i død ved av løvtrær, ofte like under barken.

Utbredelse

Slekten er utbredt i Sørøst-Asia, fra India i vest til Java og Filippinene i øst.
Vasaloppet 1971

Vasaloppet 1971 ble arrangert den 7. mars 1971, og var den 48. utgaven av Vasaloppet.
Slaget om Wagram

Slaget om Wagram var et slag under Napoleonskrigene som fant sted den 5. og 6. juli 1809. Slaget var den historisk viktigste militære seier under den tredje av Napoleonskrigene og fant sted på Marchfeld-sletten ved de nordlige bankene av elven Donau. Slaget er oppkalt etter den strategisk viktige byen Deutsch-Wagram, 10 km nordøst for Wien. Slaget førte til at en hæravdeling fra det første franske keiserdømme, Tyskland og Italia, under ledelse av Napoléon Bonaparte, bekjempet hæren til det østerrikske imperium under kommando av erkehertug Karl av Østerrike-Teschen.
Den franske seieren i slaget førte til at Østerrike måtte undertegne den ydmykende Freden i Schönbrunn og nederlag for den femte koalisjonen mot Napoleon.
Akira Kaji

Japans herrelandslag

Akira Kaji spilte 64 landskamper for Japans herrelandslag.
Ålo

Ålo er en tettbebyggelse sørvest for Trysfjorden, vest for Trysnes i Søgne kommune, Vest-Agder.
Ålo er kjent som fiskemottak, men har etter hvert blitt et senter for turisme og hyttebebyggelse.
Poznań erkebispedømme

Historie

Den første biskopen i Polen, Jordanes, ble sendt til Poznań av pave Johannes XIII i 966 for å døpe hertug Mieszko I av Polen. To år etter at hertugen hadde gått over til kristendommen, ble bispedømmet opprettet. Det lå i Magdeburgs kirkeprovins og omfattet hele hertugdømmet Polen.
Med grunnleggelsen av erkebispedømmet Gniezno og bispedømmene Kołobrzeg, Kraków, Włocławek og Wrocław i år 1000 samt av Płock i 1075 ble bispedømmets størrelse kraftig redusert. Landskapet Masovia inkludert Warszawa i det østlige Polen forble imidlertid hos Poznań, slik at bispedømmet var todelt. 1075 ble også Poznań bispedømme lagt til Gnieznos kirkeprovins, etter å ha vært immediat. Først i 1798 ble den østlige delen av bispedømmet, dvs. Masovia, skilt ut som Warszawa bispedømme.
1821, mens Vest-Polen gjennom Storhertugdømmet Posen lå under prøyssisk styre, ble Poznań bispedømme lagt sammen med Gniezno erkebispedømme til Gniezno-Poznań erkebispedømme (tysk Erzbistum Gnesen-Posen). 1948 ble de to bispedømmene igjen skilt fra hverandre. Poznań fikk beholde erkebispetittelen, men hadde foreløpig ingen suffraganer. Først i 1992, da Kalisz bispedømme ble opprettet bl.a. med deler av Poznań erkebispedømme, ble Poznań opphøyet til metropolitanerkebispedømme.
Homborsund

Homborsund er et strandsted sør i Grimstad kommune med postnummer 4888.

Geografi

Stedet ligger på kystlinjen omtrent midt imellom Grimstad by og Lillesand by. Utenfor ligger øyene Homborøya og Store Grønningen, med Homborsund fyr. Nord for Homborsund ligger Bufjorden, som skiller store deler av Homborsund fra fastlandet. Eide skole ligger i Homborsund. Med drøyt 114 km avstand til Hirtshals er Homborsund den delen av Norge med kortest avstand til Danmark, tett fulgt av nabobydelene Fevik og Holvika.

Historie

Stedet var tidligere del av Eide kommune, som ble delt mellom Landvik og Lillesand i 1962. Homborsund ligger på den delen som ble en del av Landvik, som igjen i 1971 ble slått sammen med Grimstad.
Stedet er nevnt i Sverresagaen, som Hornborusund, og navnet kommer antagelig fra det norrøne ordet hornbora, den hornbærende. 22. juli i 1640 ble det kjempet en kamp mellom et nederlandsk og et fransk skip i Skagerrak. Pirater fra Dunkerque i Frankrike kom for å plyndre handelsskip, og angrep et nederlandsk skip. Det møtte overmakt, og måtte rømme, og tok inn til Homborsund hvor de satt skipet i brann. De flyktet så videre til Lillesand.

Fauna og flora

Planten Narrmarihand er funnet som det eneste stedet i Fastlands-Norge, på Kalvehageneset i Homborsund.
Zhanhua

Zhanhua (kinesisk: 沾化县 ; pinyin: Zhānhuà Xiàn) er et fylke i provinsen Shandong i Folkerepublikken Kina. Det ligger i byprefekturet Binzhou.
Befolkningen var i 1999 på: 381 146.
Sandnes Judoklubb

Sandnes Judoklubb er en judoklubb i Sandnes kommune i Rogaland.

Historikk

Klubben ble etablert i 1980 av Harald Monsen.
I 2009 ble Islam Shaipov fra klubben Norges beste utøver i klassen for ungdom under 15 år uavhengig av vektklasser.
I 2010 opprettet klubben, i samarbeid med flere andre kampsportklubber i kommunen, Sandnes Kampsportsenter og stifter av klubben, Harald Monsen, fikk Rogaland-idrettens ærespris.
I 2012 ble klubben tredje beste klubb i Norgescupen.
Norgesmesterskapet i fotball for menn 1951

Norgesmesterskapet i fotball for menn 1951 ble vunnet av Sarpsborg etter finaleseier 3–2 over Asker SK 21. oktober. Målscorere for Sarpsborg var Jacob Johansen i det 18. minutt og Ottar Nilsen i det 81. og i det 103. minutt. Målscorere for Asker var Willy Fossli, som scoret i det andre minutt, og John Wettre-Johnsen, som scoret i det 34. minutt. 30 639 tilskuere overvar kampen som ble spilt på Ullevaal Stadion i Oslo. Dommer var Folke Bålstad, Mercantile/Trygg. Dette var sjette gang Sarpsborg vant et norgesmesterskap.
Sarpsborgs vinnerlag: Rolf Bakke Olsen, Finn Moen, Thor Lunde, Gunnar Hansen, Gunnar Eide, Odd Pettersen, Leif Korneliussen, Jacob Johansen, Ottar Nilsen, Einar Fredriksen og Knut Andersen.
Cessna 140

Cessna 140

Cessna 140 ble først utstyrt med en 85 hk Continental C-85-12 eller C-85-12F luftkjølt, firesylinders boksermotor. Det var også mulig å få flyet levert med 90 hk Continental C-90-12F eller C-90-14F, eller med en sertifisert ettermontering med 108 hk Lycoming O-235-C1.
Denne modellen hadde metallkledd flykropp og ror, og dukkledde vinger.
Cessna 170 var en samtidig modell, svært lik Cessna 140, men med fire seter og en sterkere motor.

Cessna 120

Cessna 120 var billigversjonen av Cessna 140 som ble produsert samtidig. Den hadde ikke flaps og manglet det D- formede bakre sidevinduet. På dette var batteri, startmotor, radioer, landingslys og navlys ekstrautstyr. I løpet av årene har eierne utstyrt flyene med stadig mer av dette utstyret, slik at mange Cessna 120 er nesten identisk med 140, bortsett fra flaps. Da produksjonen av Cessna 140A ble startet, stoppet produksjonen av Cessna 120.

Cessna 140A

I 1949 ble modellbetegnelsen endret til 140A og det ble aluminiumkledde vinger og enkle vingestag i stedet for doble vingestag i V-form. Standard motoralternativ var 90 hk Continental C-90-12F eller C-90-14F. Flyet kunne også leveres med 80 hk Continental C-85, C-85-12, C85-12F eller C-18-14F. Hovedhjulunderstellet i fjærstål ble flyttet ca 10cm (4 tommer) framover for å hindre at flyet tippet framover under hard bremsing. Til tross for disse forbedringene falt salget av disse flyene. Cessna 140A produksjonen var kun 7 prosent av den totale 120/140/140A produksjonen.
Det har vært vanlig å bygge om flyene til de bedre modellalternativene ovenfor. Endel fly er blitt utstyrt med understellsforlengere for å hindre at flyet tipper framover ved bremsing. Det er mulig å sette inn kraftigere Lycoming O-320 motor, men det medførte 45 kg vektøkning og dramatisk øket bensinforbruk. Alle modellene har bensintank på 95 liter.
Sony Ericsson K850i

Sony Ericsson K850i en kameratelefon som ble lansert i oktober 2007. Den er Sony Ericssons første telefon i serien Cyber-Shot med et kamera på 5 megapixler. Telefonen finnes i fargene Velvet Blue og Luminous Green.
Cawayan (Masbate)

Cawayan (Bayan ng Cawayan) er en kommune i Filippinene. Kommunen tilhører provinsen Masbate og ligger på øya av samme navn. Folkemengden er på 67 033 innbyggere.
Alocoderus carinifrons

Levevis

Disse billene lever i møkk og er hyppigst på steder der husdyr beiter.

Utbredelse

Arten er utbredt i Marokko innen den palearktiske sone.
Christian Mentzel

Bakgrunn

Han var sønn av borgermesteren av Fürstenwalde og studerte medisin og naturvitenskaper ved universitetene i Frankfurt/Oder og Königsberg. Deretter reiste han gjennom Polen, Nederlandene, Italia og Malta og fikk doktorgraden i 1654 i Padova. Etter hjemkomsten slo han seg ned som privatpraktiserende lege i Berlin, der han ble i 1658 utnevnt til livlege for kurfyrst Friedrich Wilhelm I og til kurfyrstelig rådmann.

Forskerkarriere

Mentzel beskjeftiget seg meget med botanikk. Hans hovedverker var Catalogus plantarum circa Gedanum sponte nascentium og Lexicon plantarum polyglottum universale, som utkom i 1682 i Berlin og senere i stadig nye utgaver helt frem til 1815. 
Dessuten var han på oppdrag av kurfyrsten etterfølger av sinologen Andreas Müller og studerte kinesisk kultur, historie og språk. Han pleiet kontakt med kinamisjonæren  Philippe Couplet, en jesuitt. Mentzels Sylloge Minutiarum Lexici Latino-Sinico-Characteristici (Nürnberg 1685) var det første kinesiske skrifttegnsleksikon utgitt i Europa. I 1696 fulgte en omfangsrik fremstilling av kinesisk historie med tittelen Kurtze Chinesische Chronologia oder Zeit-Register/ Aller Chinesischen Käyser: Von ihrem also vermeinten Anfang der Welt bis hieher zu unsern Zeiten/ des … 1696sten Jahres; In einer richtigen Ordnung von Jahren zu Jahren/ … auch mit zween Chinesischen erklährten Tafeln der vornehmsten Geschichten von ihrem Anbeginn der Welt/ Gezogen aus der Chineser Kinder-Lehre Siao Ul Hio oder Lun genandt. Verket var dedisert til den reisende kjøpmannen Evers Ysbrants Ides (1660–1708).

Oppkalling

Charles Plumier gav i hans ære navnet Mentzelia til en planteslekt innen familien Loasaceae. Carl von Linné overtok senere denne betegnelsen.
Eksotisk

Eksotisk er et adjektiv som brukes om det som er fremmedartet og utenlandsk, i Europa og Nord-Amerika særlig om det som tilhører land i tropene. Fremmedordet er dannet av et  gresk ord som betyr «utenfor».
Den latinske formen exoticus er lånt fra det greske ἐξωτικός (eksotikos), som betyr «fremmed» eller egentlig «fra utsida», et ord dannet av ἐξω- (ekso), «utside», og ἐξ (eks), «ut av».
The Lookout

Handling

Chris Pratt (Joseph Gordon-Levitt) var alles store idol i ungdomstiden - han var stjernen på hockeylaget, populær og generelt godt likt av alle. Så ble han ansvarlig for en bilulykke som drepte alle medpassasjerene hans, inkludert kjæresten, og han selv fikk hukommelsestap med på kjøpet. Nå er han en mann i starten av tjueårene som må skrive ned den minste ting som skjer i livet sitt for å huske ting, samtidig som han jobber som oppvasker i en bank og håper på forfremmelse. Han bor sammen med Lewis (Jeff Daniels), som er Chris' eneste venn og som er blind.
Så blir han involvert i livet til den kule Gary Spargo (Matthew Goode), som får ham til å føle seg verdsatt igjen. Han kommer på gode busser med vennekretsen til Gary, og alt ser ut til å ordne seg. Men det viser seg at intensjonene til Gary slett ikke er som de ser ut. De planlegger nemlig et bankran, og når Chris skjønner at han blir lurt trill rundt, må han til tross for alle sine mentale hindringer prøve å stoppe dem.
Bathymasteridae

Beskrivelse

Artene i gruppen kjennestegnes blant annet ved en sammenhengende ryggfinne med 41-48 finnestråler. Gattfinnen har vanligvis 30-36 finnestråler. Maksimum lengde er omtrent 38 cm.
Coelocorynus minettii

Utseende

En middelsstor (ca. 15 millimeter), avlang, nokså blank, svart gullbasse. Kroppsformen er nokså jevnbred, beina ikke spesielt lange. Hannene har fire rundede tenner på clypeus ("snuten") og en uthulning foran på pronotum. Hannen har også at kort, litt flatt horn i pannen. Pronotum er spredt og grovt punktert, tettere punktert i uthulningen. Dekkvingene har markerte punktrader.

Levevis

Disse artene lever i fjellområder. Larvene utvikler seg inne i døde, mosekledte trestammer, både stående og liggende.

Utbredelse

Arten er beskrevet fra Mount Elgon på grensen mellom Uganda og Kenya.
Kolp

Kolp (russisk: Колпь) er ei elv i Leningrad og Vologda oblast i Russland. Den er ei høyre sideelv til Suda (i Volgas nedbørfelt). Elva er 254 kilometer lang og har et nedbørfelt på 3 730 km². Middelvannføringen 30 kilometer fra munningen er 25,2 m³/s.
Største sideelver er Vesjarka og Krupen. Ved elva ligger byen Babajevo.
Becquerelitt

Becquerelitt er et gult, sekundært uranmineryal med formel Ca(UO2)6O4(OH)6·8(H2O).
Det ble oppkalt etter den franske fysikeren Antoine Henri Becquerel (1852–1908), som oppdaget radioaktivitet i 1896. Becquerelitt inneholder rundt 70% uran og er hovedsakelig utvunnet i Kasolo i Zaire.
Det er funnet i små mengder i Troms.
Bryterstyrt skanning

Skanningmetode

Utsøking ved hjelp av skanning kan være selvdirigert, dvs. for hvert trykk på bryteren går markøren til neste felt, eller kan foregå automatisk, dvs. programmet foretar utsøkingen. Ved selvdirigert skanning benyttes vanligvis 2 brytere, mens automatisk skanning krever bare én bryter.

Skanningtype

Skanning kan foregå visuelt ved at et symbol på skjermen forflytter seg fra felt til felt. En maskinlyd kan markere den trinnvise forflytningen. Auditiv skanning innebærer at ord/benevninger blir uttalt sekvensielt.

Skanningteknikk

Utsøkingen kan foregå lineært eller ved rad- og kolonne skanning som vist i animasjonen. Er valgalternativene mange kan også felt - rad- og kolonne skanning benyttes. Antall valgmuligheter som tilbys bør være styrende for hvilken skanningteknikk som benyttes.
Ingebrigt Christian Holm

Oppvekst

Egentlig het han Olsen til etternavn. Han var sønn av John Olsen (1808–46) og Sara Elisabeth Lund (1810–48).  Men foreldrene døde svært tidlig, så han vokste opp i Skien hos sin onkel Carl Chr. Holm som var skipsreder, og da ble det til at han kalte seg Holm.

Studier

Efter examen artium fra Latinskolen (Skien) i 1864 ble han cand.med. i 1872, antakelig fra Det Kongelige Frederiks Universitet i Kristiania, den gangen som det het.
Affæren Anders Jahre

Handling

En sommerdag i 1951 banker to unge etterforskere fra Handelsdepartementes kontrollkontor på døra hos skipsreder Anders Jahre. Gjennom etterforskeren Endre Dinesen, fullmektig ved kontrollkontoret, får seerne følge en av de mest oppsiktsvekkende økonomisaker i norsk etterkrigstid.

Om serien

Serien vakte harme i enkelte kretser. Spesielt gikk Jahres nære medarbeider, Bjørn Bettum, hardt ut mot serien som han kalte «usann, falskt, ufullstendig og misvisende»
Ikano Bank

Ikano Bank ble etablert i Norge i 1991 som Ikano Finans. Den 2. januar 2009 endret vi navn til Ikano Bank da vi slo sammen våre nordiske enheter til ett selskap med felles identitet. Ikano Bank har hovedkontor i Malmö i Sør-Sverige. Ikano Bank er en del av Ikano-gruppen, eid av familien Kamprad.
Bolivar Peninsula

Bolivar Peninsula er en halvøy og samtidig en census-designated place (CDP) i Galveston County i Texas i USA. Befolkningen var på 2.417 ved folketellingen i 2010.
Stedene Port Bolivar, Crystal Beach, Caplen, Gilchrist og High Island ligger på Bolivar Peninsula.
Kranbjelke

En kranbjelke på et eldre fartøy er en firkantet bjelke som stikker ut på siden av baugen til hjelp når ankeret skulle hives ombord. I de fleste tilfeller er det en kranbjelke begge sider. I ytterste ende er innmontert to eller 3 skiver som sammen med en blokk med krok lenge nede, danner en talje eller gein. Når ankeret var halt opp til vannskopen med gangspillet, huket i geinen og kunne heise ankeret videre opp til under kranbjelken. Herfra kunne en hekte i en mindre talje i en davit og få ankeret delvis inn på fordekket. Kranbjelken ga mulighet både for å få heist ankeret opp og for å holde det unda skipssiden.
På enkelte fartøyer kunne den ytre enden være utformet som et kattehode, noe som kan ha gitt opphav til det engelske uttrykket cathead som navn på kranbjelken.